«Գիրքը գրելու գաղափարը ծագեց այն մտքից, որ մեր՝ հայկական իրականությունում կան իրավական, քաղաքական, սոցիալ-հոգեբանական խնդիրներ, որոնք լուծում չեն ստանում՝ անկախ նրանից, թե ինչ ջանքեր են գործադրվում դրանց լուծման համար։ Հետազոտություն արդյունքում հանգեցի այն հիմնաքարային խնդրին, որ դրանց արմատական պատճառը ազգային ինքնության հետ կապված հարցերն են և հայ ազգի էության քաղաքակրթական հասունացման թերի մակարդակը։ Արդյունքում ձեռնամուխ եղա այդ հասունացման գործընթացի հայտնաբերմանը, պետականության դերի՝ որպես ազգայի գիտակցության տարրի որոշակիացմանը և երբեմն էլ ՝ մշակմանը»,- նշում է Տարոն Սիմոնյանը։